Държавен вестник, бр. 18, 2017 г., стр. 21

БРОЙ  18	
Д Ъ Р Ж А В Е Н  В Е С Т Н И К 	
СТР.  21  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
МИНИСТЕРСТВО 
 НА ЗДРАВЕОПАЗВАНЕТО
ЗАПОВЕД № РД-01-35 
от 25 януари 2017 г.
На основание чл. 9, т. 2 от Закона за съслов-
ните организации на лекарите и на лекарите по 
дентална медицина нареждам:
Утвърждавам Кодекс за изменение и допъл-
нение на Кодекса за професионална етика на 
стоматолозите, приет от Извънредния конгрес 
на Българския зъболекарски съюз, проведен на 
9 декември 2016 г., съгласно приложението.
Министър:  
П. Москов
Приложение
Кодекс за изменение и допълнение на Кодекса 
за професионална етика на стоматолозите (ДВ, 
бр. 34 от 2006 г.)
§ 1. Наименованието на кодекса се изменя така:
„Кодекс за професионална етика на лекарите 
по дентална медицина“.
§ 2. В чл. 8 се правят следните изменения и 
допълнения: 
1. Създава се ал. 1:
„(1) Лекарите по дентална медицина, както 
и лечебните заведения не могат да използват за 
своята дейност търговска реклама.“
2. Досегашният текст става ал. 2 и в него 
думата „стоматологът“ се заменя с „лекарят по 
дентална медицина“, а думите „със закона“ се 
заменят със „с действащите в Република България 
нормативни актове“. 
§ 3. В чл. 9 се правят следните изменения:
1. Алинеи 1 – 4 се изменят така:
„(1) Представянето на денталната дейност по 
чл. 8, ал. 2 се извършва чрез оповестяване на 
всички или на част от следните данни:
1. име и вид на лечебното заведение;
2. адрес, телефон, електронна поща и/или 
други средства за контакт;
3. работно време;
4. видове дейности, които се извършват в 
лечебното заведение;
5. имена на лекарите по дентална медицина;
6. валидни квалификации, придобити научни 
степени и заемани академични длъжности;
7. наличие или липса на договорни отношения 
със здравноосигурителни институции;
8. други релевантни факти и обстоятелства.
(2) Информацията по ал. 1 задължително се 
представя на български език. 
(3) Лекарят по дентална медицина няма право 
да рекламира своята дейност, посочвайки кон-
кретни цени в медии и онлайн пространството и 
използвайки методи на промоции и намаления на 
услугите, които предоставя. Същото се отнася и 
за изработване на печатни рекламни материали.
(4) Лекар по дентална медицина, който е 
преместил практиката си, може да постави на 
предишния адрес информационна табела за новия 
адрес на практиката за срок до една година при 
спазване на действащите в страната нормативни 
актове.“
2. В ал. 5 думата „стоматолог“ се заменя с 
„лекар по дентална медицина“, думата „активно“ 
се заличава, а думите „освен с“ се заменят с „без“. 
§ 4. Създава се чл. 10а:
„Чл. 10а. (1) Лекарят по дентална медицина 
може да поддържа сам или да възлага на други 
лица да поддържат от негово име негова интернет 
страница и профил в социалните мрежи в интер-
нет, съдържащи професионална информация за 
него, без това да противоречи на действащите в 
страната нормативни актове. 
(2) Интернет страницата/профилът съдържа 
следните данни:
1. име и адрес на практиката;
2. телефон и електронна поща, а при необхо-
димост – и други средства за контакт;
3. придобити медицински специалности от 
лекаря по дентална медицина, валидни квали-
фикации, придобити научни степени и заемани 
академични длъжности;
4. наличие или липса на необходимите по 
закон разрешения и регистрации и на договорни 
отношения със здравноосигурителни институции, 
като се посочат и интернет страниците на орга-
ните по разрешенията/регистрациите. 
(3) Лекарят по дентална медицина е длъжен 
да актуализира своевременно информацията на 
интернет страницата/профила си. 
(4) Лекарят по дентална медицина носи от-
говорност за съдържанието на интернет стра-
ницата/профила си, включително за действията 
на лицата, на които е възложил създаването и 
поддръжката им. 
(5) Лекарят по дентална медицина е длъжен 
да не допуска интернет страницата и профилът 
му да съдържат непрофесионална информация и 
информация от възхваляващ, подвеждащ и/или 
сравняващ характер. Информацията на интернет 
страницата и в профила трябва да бъде обектив-
на, честна, лесноразбираема и в съответствие 
с действащите в страната нормативни актове.“
§ 5. В чл. 20 се правят следните изменения 
и допълнения:
1. Досегашният текст става ал. 1 и в него 
думата „стоматологът“ се заменя с „лекарят по 
дентална медицина“.
2. Създава се ал. 2:
„(2) В случай на спор от професионален или 
друг характер между лекари по дентална медици-
на те са длъжни да положат усилия за неговото 
колегиално уреждане, а при неразрешаване на 
спора – да потърсят съдействие от комисията по 
професионална етика на районната колегия на 
БЗС, в чийто регистър са вписани.“